شه‌فه‌ق نيوز/ ئبراهيم به‌حرولعلوم وه‌زير وه‌رين نه‌فت، پيشبينى ئه‌وه‌ كردگه‌ نرخ نه‌فت جه‌هانى له‌ناونى 53 - 54 دۆلار بمينێد، ك هه‌رچه‌نى وڵاته‌يل ئۆپيكيش بڕێار بيه‌ن له‌باره‌ى كه‌مه‌ومردن ئه‌و بڕه‌ نه‌فته‌ ك نمايش ئه‌كريه‌ێد له‌ دانيشتنه‌يليان له‌ مانگ ئاينده‌ و عراقيش له‌ى داوه‌زينه‌ به‌شدار بدێ.
له‌ى باوه‌ته‌و، رووژنامه‌ى ئه‌لسه‌باح نيمچه‌ فه‌رمى له‌ شماره‌ى ئمڕووى له‌ زووان به‌حرولعلوم وت: نرخه‌يل نه‌فت له‌ بازاڕه‌يل جه‌هانى داوه‌زينيگ وه‌خوه‌يه‌و دوينێد له‌وه‌ر دو هووكار، يه‌كه‌ميان كه‌مه‌وبوين په‌ره‌ى ئابوورى له‌ چين له‌وه‌ر ڤايرۆس كۆرۆنا، ك يه‌يش حاڵه‌تيگ وه‌ختيه‌، دويه‌ميش له‌وه‌ر زيايه‌ى به‌رهه‌م نه‌فت وڵاته‌يل يه‌كگرتگ، ك ئى هه‌ردوگ هووكاريشه‌ ناچار ئۆپيك ئه‌كه‌ن جاريگتر به‌رهه‌مه‌يليان داوه‌زنن و عراقيش به‌شيگ له‌لى بگرێده‌ خوه‌ى.
جى باسه‌، به‌حرولوعلوم يه‌يش ده‌رخست ك نرخ هه‌ر به‌رميليگ نه‌فت له‌ناونى 53 - 54 دۆلار مينێد و ئوميد يه‌يش كرد له‌وه‌ زياتر دانه‌وزێد.
